Kaufland Stiftung & Co. KG|  |
| Forma | UAB |
| Pramonė | Mažmeninė prekyba |
| Įkurta | 1984 m. Vokietija Vokietija |
| Centrinė būstinė | Nekarzulmas, Vokietija |
| Svarbiausi darbuotojai | Frank Lehmann (vadovas) |
| Darbuotojų | Apie 119 000 |
| Tinklalapis | www.kaufland.com |

**„Kaufland"** – maisto produktų mažmeninės prekybos tinklas, priklausantis „Schwarz Beteiligungs GmbH" kompanijai, kuri kartu su „Lidl" ir „Handelshof" yra „Schwartz-Gruppe" grupės dalis.

Centrinė bendrovės būstinė yra Nekarzulme. Kitos būstinės yra Heilbrone ir Veinsberge (IT būstinė).

„Kaufland" savo pirmąją parduotuvę atidarė 1984 m. Nekarzulme, greitai plėtėsi ir tapo vienu didžiausių tinklų tuometinėje Vakarų Vokietijoje. Šiuo metu koncernui priklauso 1270 parduotuvių, iš jų 660 Vokietijoje. Kitos parduotuvės yra Vidurio ir Rytų Europos šalyse – Čekijoje, Lenkijoje, Kroatijoje, Bulgarijoje, Slovakijoje, Rumunijoje ir Moldovoje. Parduotuvių plotas siekia nuo 2 200 iki 15 000 m². Kai kurios parduotuvės Vokietijoje dirba pailgintą laiką ir yra atidarytos nuo pirmadienio iki šeštadienio nuo 6 iki 22 val. ar 24 val. kai kurios net iki 2 val. nakties.

Istorija
--------

„Kaufland" Slovakijoje
„Kaufland" Mazovijos Tomašuve, Lenkijoje
„Kaufland" tinklo istorija prasidėjo, kai 1930 m. Joseph Schwarz tapo vienu iš komanditinės bendrovės „Südfrüchte Großhandlung Lidl & Co" Heilbrone savininkų. Firma buvo pervadinta į „Lidl & Schwarz KG". Įmonė ėmė sparčiai plėstis ir tapo maisto produktų didmenininku.

Antrojo pasaulinio karo metu 1944 m. įmonė buvo sunaikinta, tačiau per vėlesnius 10 metų atkurta. 1954 m. įmonė Heilbrone vėl įsteigė savo būstinę ir buvo priimta į „A & O Handelskette" tinklą. Su kompanija „Handels- und Fruchthof Heilbronn GmbH" buvo atidarytas pirmasis regioninis prekių sandėlis šiaurės Viurtemberge. 1964 m. kompanija išsiplėtė ir atidarė mėsos prekybos padalinį. 1968 m. pirma „Handelshof" išparduotuvė buvo atidaryta Baknange. Po Joseph Schwarz mirties 1977 metais jo sūnus Dieter Schwarz perėmė kompanijos valdymą. 1984 m. atidarytas pirmasis „Kaufland" prekybos centras Nekarzulme, mieste, kuriame nuo 1972 metų yra kompanijos būstinė.

Po Vokietijos susivienijimo „Kaufland" tinklas išplėtė savo veiklą į Rytų Vokietiją ir ten atidarė daugybę parduotuvių. Pirmoji „Kaufland" tinklo parduotuvė Rytų Vokietijoje buvo atidaryta 1990 metais Meisene, pirmasis „Kaufmarkt SB Warenhaus" buvo atidarytas Zviske 1994 metais. Pirmasis „Kaufland" prekybos centras už Vokietijos ribų buvo atidarytas Čekijoje, Kladne. Vėliau „Kaufland" atidarė savo parduotuves Slovakijoje (nuo 2000 m.), Kroatijoje (nuo 2001 m.), Lenkijoje (nuo 2001 m.), Rumunijoje (nuo 2005 m.) ir Bulgarijoje (nuo 2006 m.).

2006–2007 m. „Kaufland" toliau atidarinėjo parduotuves Vokietijoje, be to periminėjo ir konkurentų filialus. 2007 m. kompanija pranešė, jog „Kaufland" tinkle vien Vokietijoje dirba 73 tūkst. darbuotojų.

2009 m. gruodį „Kaufland" pranešė, jog į naujai statomą mėsos apdirbimo cechą Heiligenštate (Tiuringija) iki 2013 m. investuos 85 milijonus eurų ir įdarbins apie 400 vietinių darbuotojų, kurie pristatys 45 tūkstančius tonų mėsos į 600 „Kaufland" parduotuvių.[reikalingas šaltinis]

2010 m. sausio 1 d. „Kaufland" grupė įsigijo visas penkias „Schleckerland" vaistines Ehingene, Geislingene, Tempėje, Noi Ulme ir Švabijos Gmiunde ir visoms išskyrus Noi Ulmo vaistinėms buvo suteiktas „Kaufland" prekės ženklas. Vaistinė Noi Ulme buvo uždaryta, kadangi „Kaufland" ten jau vykdė veiklą.

Veikla
------

„Kaufland" tinklo žemėlapis

| Valstybė | Parduotuvių skaičius |
| --- | --- |
| Vokietija Vokietija | 700+  |
| Lenkija Lenkija | 238 |
| Rumunija Rumunija | 167  |
| Čekija Čekija | 140 |
| Slovakija Slovakija | 75 |
| Bulgarija Bulgarija | 63 |
| Kroatija Kroatija | 45 |
| Moldavija Moldavija | 9 |

|  |  |
| --- | --- |
|  | **Vikiteka: Kaufland** – vaizdinė ir garsinė medžiaga  |

Šaltiniai
---------

1. ↑  Standorte kaufland.de, tikrinta 2019-08-19
2. ↑  Kaufland face angajări pentru magazinul pe care-l deschide la Chişinău
3. ↑  „Über Josef Schwarz". *Josef Schwarz Schule*. n.d. Nuoroda tikrinta 2020-01-13.
4. ↑  Chronik tikrinta 2018-03-07
5. 1 2 3 4  Zentes, Joachim; Morschett, Dirk; Schramm-Klein, Hanna (2016). *Strategic Retail Management: Text and International Cases*. Springer. pp. 39–44. ISBN 9783658101831.
6. 1 2  Schwedt, Georg (2006). *Vom Tante-Emma-Laden zum Supermarkt: eine Kulturgeschichte des Einkaufens* (German). Wiley-VCH. p. 99. ISBN 9783527502189. „Nach der Zerstörung im Zweiten Weltkrieg erfolgte ein Wiederaufbau und 1954 der Bezug eines eigenen Anwesens in Heilbronn sowie der Eintritt in die damalige A&O - Handelskette. 1964 ist das Jahr des Kaufland - Fleischwerks.."`{{cite book}}`: CS1 priežiūra: Neatpažinta kalba (link)
7. 1 2  Siegfried, Patrick (2015). *International Management in Practice Volume 1: Lenovo, Ferrero, DaimlerChrysler, BASF, Opel, Lidl, Coca-Cola, Viessmann*. Akademische Verlagsgemeinschaft München. pp. 136–139. ISBN 9783960913689.
8. ↑  Grant, Tina (2009). *International Directory of Company Histories, Volume 100*. St. James Press. p. 385. ISBN 9781558626348. „In October 1990 a Kaufland opened in Meissen in the eastern German state of Saxony. After that the chain grew rapidly throughout the region."
9. ↑  „Kaufland investiert in Logistiknetz". 2009 m. vasario mėn. Suarchyvuotas originalas 2009-12-19. `{{cite web}}`: Patikrinkite date reikšmes: `|date=` (pagalba)
10. ↑  „Schleckerland macht zu". *Schwäbische Zeitung*. 2009-11-25.
11. ↑  „Kaufland nach Modernisierung wieder geöffnet".[neveikianti nuoroda]
12. ↑  „Kaufland continuă investițiile în România și deschide două magazine, la Oradea și Caracal".